ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
اپریل- ستمبر 2020 کی مدت کے لیے ضروری زرعی اشیا کی برآمد میں پچھلے سال کے اسی عرصے کے مقابلے میں 43.4 فیصد کا اضافہ ہو ا ہے
اپریل- ستمبر 2020 کے دوران زرعی تجارت کا توازن بھی 9002 کروڑ روپئے پر کافی مثبت رہا
نئی دہلی،10 اکتوبر، زرعی برآمدات کو بڑھانے کے لیے حکومت کی مسلسل اور خصوصی کوششوں کے اچھے نتائج برآمد ہونے لگے ہیں کیوں کہ کووڈ-19 کے بحران کے باوجود اپریل- ستمبر 2020 کی مدت کے دوران ضروری زرعی اشیا کی برآمد میں 43.4 فیصد کا اضافہ ہوکر یہ 53626.6 کروڑ ہوگئیں، جبکہ پچھلے سال کے اسی عرصے کے دوران زرعی اشیا کی برآمدات کی مالیت 37397.3 کروڑ روپئے تھی۔ جن اشیا کے بڑے گروپوں نے اپریل- ستمبر 2020-21 بمقابلہ اپریل – ستمبر 2019-20 مثبت برآمداتی ترقی حاصل کی ہے وہ ہیں مونگ پھلی ، صاف چینی ، گیہوں ، باسمتی چاول ، اور غیرباسمتی چاول  وغیرہ۔
مزید یہ کہ اپریل- ستمبر 2020 کی مدت کے دوران تجارت کا توازن 9002 کروڑ روپئے پر کافی مثبت رہا جبکہ 2019 میں اسی عرصے کے دوران تجارتی خسارہ 2133 روپئے تھا۔ ماہ بہ ماہ کی بنیاد پر ستمبر 2020 کے دوران بھارت کی ضروری زرعی اشیا کی برآمد 9296 کروڑ روپئے رہی جبکہ ستمبر 2019 کے دوران برآمدات کی مالیت 5114 کروڑ روپئے تھی۔ اس طرح اس میں 81.7 فیصد کا اضافہ ہوا۔
زرعی برآمدات کوفروغ دینے کی خاطر حکومت نے زرعی برآمدی پالیسی 2018 کا اعلان کیا جس میں پھلوں، سبزیوں، مصالحوں وغیرہ کی نقد فصلوں کی برآمدات کے مقصد سے بوائی کی کلسٹر پر مبنی حکمت عملی کی گنجائش رکھی گئی ہے۔ اس طرح سے خصوصی مصنوعات کے لیے پورے ملک میں کلسٹروں کی نشاندہی کی جاتی ہے اور ان کلسٹروں میں خصوصی پالیسیوں سے کام لیا جاتا ہے۔
زرعی / باغبانی کی مصنوعات کی برآمد کو فروغ دینے کی غرض سے اے پی ای ڈی اے کے تحت آٹھ ایکسپورٹ پرموشن فورمز قائم کیے گئے ہیں۔ یہ ای پی ایف ایس کیلے، انگور، آم، انار، پیاز، ڈیری، باسمتی چاول اور غیر باسمتی چاول کے لیے بنائے گئے ہیں۔ یہ ای پی ایف ایس زرعی مصنوعات کو بڑھاوا دے کر مختلف پالیسیوں کے تحت عالمی منڈی میں پہنچانے کے لیے خصوصی کوششیں کر رہے ہیں۔
حال ہی میں حکومت نے ایک لاکھ کروڑ روپئے کے ایگری انفرا فنڈ کے قیام کا اعلان کیا ہے۔ اس کا مقصد زرعی ماحول میں بہتری لانا ہے جس کے تحت مناسب وقت پر زرعی مصنوعات کو فروغ حاصل ہوگا۔
اس کے علاوہ ڈی اے سی اور ایف ڈبلیو نے بھی زرعی تجارت کو فروغ دینے کے لیے ایک جامع لائحہ عمل / حکمت عملی مرتب کی ہے۔ اس کا دوہرا مقصد ہے یعنی زرعی برآمدات کو فروغ دینا اور جو چیزیں ہم درآمد کرتے ہیں ان کے لیے متبادل تیار کرنے کا ایک لائحہ عمل مرتب کرنا۔
ماحولیات، جنگلات اور موسمیاتی تبدیلی کی وزارت
تمل ناڈو کے عوام، ثقافت اور بھرپور روایت کے امتزاج نے خطے کے منفرد حیاتیاتی تنوع کو محفوظ رکھا ہے: مرکزی وزیر برائے ماحولیات جناب بھوپندر یادو
نئی دہلی، 22 مئی 2022:
ماحولیات، جنگلات اور آب و ہوا کی تبدیلی کے مرکزی وزیر جناب بھوپندر یادو نے کہا کہ "خوبصورت ریاست تمل ناڈو کے لوگوں، ثقافت اور بھرپور روایت کے امتزاج نے خطے کے منفرد حیاتیاتی تنوع کو محفوظ رکھا ہے۔" یہ بات وزیر موصوف نے آج چنئی میں حیاتیاتی تنوع کے عالمی دن کے موقع پر ایک خصوصی نمائش کے افتتاح کے دوران کہی۔ ماحولیات، جنگلات اور آب و ہوا کی تبدیلی کے مرکزی وزیر مملکت جناب اشونی کمار چوبے اور تمل ناڈو حکومت کے وزیر برائے ماحولیات جناب سیوا وی میاناتھن کے ہم راہ جناب بھوپندر یادو نے ایک خصوصی یادگاری ڈاک سرورق اور 'انڈیا نیچرل' کے عنوان سے ایک کتاب کا اجرا کیا اور انڈیا بائیو ڈائورسٹی ایوارڈز-2021 بھی تقسیم کیے۔
اپنے خطاب میں مرکزی وزیر نے عوام سے اپیل کی کہ وہ حیاتیاتی تنوع کے تحفظ کے مسائل پر نوجوانوں کو حساس بنانے کے لیے کام کرنے کا عہد کریں۔ انھوں نے کہا کہ حیاتیاتی تنوع ہمیں ایسی اشیا اور خدمات فراہم کرتا ہے جس کے دم پر دنیا کے قدرتی زندگی کے بنیادی ڈھانچا قائم ہے اور جو عالمی معیشت کی بہتر کارکردگی کے لیے ضروری ہیں۔ ایک اندازے کے مطابق دنیا کی معیشت کا تقریباً 40 فیصد حصہ حیاتیاتی مصنوعات یا عمل پر مبنی ہے۔ انھوں نے اس بات کا اعادہ کی کہ حیاتیاتی تنوع کے تحفظ اور اضافے کی کوئی بھی کوشش صرف اسی صورت میں کامیاب ہوسکتی ہے جب ہم گلوبل وارمنگ کے چیلنج سے نمٹیں۔ گلوبل وارمنگ پر فوری طور پر قابو پانا ہوگا۔
وزیر موصوف نے کہا کہ ملک قومی سطح پر حیاتیاتی تنوع کے اہداف کے حصول کی راہ پر گامزن ہے اور عالمی حیاتیاتی تنوع کے اہداف کے حصول میں بھی نمایاں کردار ادا کر رہا ہے۔ مزید برآں، بھارت نے قومی، ریاستی اور بلدیاتی سطح پر شراکتی حیاتیاتی تنوع وسائل کی حکمرانی کا ایک منفرد 3 سطحی ماڈل قائم کیا ہے اور اس طرح اس بات کو یقینی بنایا ہے کہ پورے ملک کو ہمارے حکمرانی کے نظام میں نمائندگی ملے۔
جناب بھوپندر یادو نے یہ بھی کہا کہ ریاست کی سب سے نازک دلدلی زمینوں میں سے ایک جھیل سیمبکم سرکاری اور سول سوسائٹی تنظیموں کی کوششوں سے سائنس پر مبنی جھیل کی بحالی کے عمل سے گزر رہی ہے۔ انھوں نے اعتماد کا اظہار کیا کہ یہ ماحولیاتی بحالی ملک کے دیگر شہروں کے لیے رول ماڈل کے طور پر کام کرے گی۔
انھوں نے بتایا کہ رسائی اور فائدہ بانٹنے ، نیشنل بائیو ڈائیورسٹی اتھارٹی اور تمل ناڈو بائیو ڈائیورسٹی بورڈ  ایرولا انیک کیچرز انڈسٹریل کوآپریٹو سوسائٹی  کے ساتھ مل کر ایک کمپنی یعنی آئی سیرا بائیولوجیکل پرائیویٹ لمیٹڈ کو سانپ کا زہر تک رسائی فراہم کر رہے ہیں جس نے اے بی ایس معاہدے پر دستخط کیے ہیں۔ اس کے مطابق سالانہ بنیاد پر سانپ کے زہر کی کل خریداری قیمت کا 5 فیصد کمیونٹی کے فائدے کے لیے آئی ایس سی آئی سی ایس اکاؤنٹ میں جمع کرایا جا رہا ہے۔ انھوں نے مزید کہا کہ ماحولیاتی تحفظ کو مضبوط بنانے اور اس کی حوصلہ افزائی کے لیے ایسی ہی شراکت داریوں کی ضرورت ہے۔
نوجوانوں کے امور اور کھیل کود کی وزارت
نیکولائی سنساریف کو ہندوستانی ایتھلیٹکس ٹیم کا درمیانی اور لمبی دوری کا کوچ مقرر کیا گیا
نئی دہلی:15،جنوری، 2021: حکومت نے بیلاروس کے کوچ نیکولائی سنساریف کو ہندوستانی ایتھلیٹکس ٹیم کے درمیانی اور لمبی دوری کے کوچ کی حیثیت سے تقرری کو منظوری دے دی ہے۔ 72 سالہ نیکولائی سنساریف کی تقرری ستمبر کے آخر تک کی گئی ہے۔ اس مدت میں جولائی-اگست میں منعقد ہونے والے ٹوکیو اولمپکس کا وقت بھی شامل ہے۔
وہ 3000 میٹر اسٹیپل چیزرایھتلیٹ اویناش سابلے کو کوچنگ دیں گے جو پہلے ہی اولمپک کیلئے کوالیفائی کرچکے ہیں۔ ساتھ ہی وہ دیگر درمیانی اور لمبی دوری کے دوڑنے والے کھلاڑیوں کو کوچنگ دیں گے جو اولمپک کھیلوں کیلئے کوالیفائی کرنے کی کوشش میں مصروف ہیں۔
ایتھلیٹکس فیڈریشن آف انڈیا کے صدر عادلےسمریوالا نے نے نیکولائی سنساریف کی تقرری کی ستائش کی اور امید ظاہر کی کہ اس سے ہندوستانی درمیانی اور لمبی دوری کے دوڑنے والوں کی کارکردگی میں اور بہتری آئے گی۔ انہوں نے کہا کہ اویناش سابلے نیکولائی کے ساتھ پھر سے ٹریننگ کرنا چاہتے ہیں اور ہمیں امید ہے کہ اس سے انہیں اور زیادہ بہتر کرنے میں مدد ملے گی۔
جناب سمریوالا نے کہا نیکولائی کا ہندوستان اور ہمارے درمیانی اور لمبی دوری کے دوڑنے والوں کے ساتھ برسوں کا تجربہ رہا ہے۔ انہوں نے للتا بابرجیسے ایتھلیٹوں کی مدد کی ہے جو 2016 اولمپک کھیلوں میں اسٹیپل چیز مقابلے میں اعلیٰ ترین دس میں شامل رہنے میں کامیاب ہوئی تھی۔ سدھا سنگھ اور اویناش سابلے کے ساتھ ان کے نتائج اچھے رہے ہیں جنہوں نے ان کے ساتھ شروعات میں ٹریننگ کی تھی۔
سنساریف 2005 میں پہلی مرتبہ ایتھلیٹکس ٹیم کے ساتھ جڑنے کے بعد سے وہ ہندوستانی ٹیم کے ساتھ وابستہ رہے ہیں اور انہوں نے کئی ہندوستانی ایتھلیٹوں جیسے پوجا سری دھرن اور کویتا راوت کو کوچنگ دی ہے۔
ش ح۔م ع۔ ع ن
U NO:417
(Visitor Counter : 55
وزارت خزانہ
ڈی جی جی آئی نے ایم/ایس اوڈوکیم انڈسٹریز کے معاملے میں قیاس آرائی پر مبنی متعدد میڈیا رپورٹس کی تردید کی؛ براہ راست حقائق پر ریکارڈ قائم کیا
ڈائریکٹوریٹ جنرل آف جی ایس ٹی انٹیلی جنس  کی طرف سے ایم/ایس اوڈوکیم انڈسٹریز، قنوج - پرفیومری مرکبات بنانے والی کمپنی - اور اس کے مالک پیوش جین کے معاملے میں جاری تحقیقات کے تناظر میں، جس میں دو احاطوں سے اب تک کل 197.49 کروڑ روپے کی نقد رقم، 23 کلو سونا اور زیادہ قیمت کا قابل اعتراض سامان برآمد کیا گیا ہے، میڈیا کے بعض حصوں میں یہ رپورٹس سامنے آئی ہیں کہ ڈی جی جی آئی نے برآمد شدہ نقدی کو مینوفیکچرنگ یونٹ کے کاروبار کے طور پر سمجھنے کا فیصلہ کیا ہے اور اس کے مطابق آگے بڑھنے کی تجویز پیش کی ہے۔ کچھ رپورٹس میں یہاں تک کہا گیا ہے کہ اپنی ذمہ داری کو تسلیم کرنے کے بعد، جناب پیوش جین نے، ڈی جی جی آئی کی منظوری سے، کل 52 کروڑ روپے ٹیکس واجبات کے طور پر جمع کرائے ہیں۔
یہ رپورٹس بغیر کسی بنیاد کے خالصتاً قیاس آرائی پر مبنی ہیں اور جاری تحقیقات کی سالمیت کو نقصان پہنچانا چاہتی ہیں جو کہ پارٹی کے خلاف مخصوص انٹیلی جنس کی بنیاد پر انتہائی پیشہ ورانہ انداز میں کی جا رہی ہیں۔
اس سلسلے میں، یہ واضح کیا جاتا ہے کہ ایم/ایس پیوش جین کے رہائشی اور فیکٹری کے احاطے سے جاری کیس میں نقد رقم کی کل رقم کو اسٹیٹ بینک آف انڈیا کی محفوظ تحویل میں کیس پراپرٹی کے طور پر رکھا گیا ہے۔ ایم/ایس اوڈوکیم کی طرف سے ضبط شدہ رقم سے ٹیکس واجبات کی کوئی رقم جمع نہیں کرائی گئی ہے اور ان کے ٹیکس واجبات کا تعین ہونا ابھی باقی ہے۔
پیوش جین کے رضاکارانہ اعتراف جرم اور ریکارڈ پر دستیاب شواہد کی بنیاد پر، انھیں 26.12.2021 کو سی جی ایس ٹی ایکٹ کی دفعہ 132 کے تحت تجویز کردہ جرائم کے الزام میں گرفتار کیا گیا تھا اور 27.12.2021 کو مجاز عدالت کے سامنے پیش کیا گیا تھا۔ عدالت نے انھیں 14 دن کی عدالتی تحویل میں بھیج دیا ہے۔
سماجی انصاف اور تفویض اختیارات کی وزارت
سماجی انضمام کے لیے ڈاکٹر امبیڈکر اسکیم
نئی دہلی:29؍مارچ2022: سماجی انصاف اور تفویض اختیارات کے وزیر مملکت جناب اے نارائن سوامی نے آج لوک سبھا میں ایک سوال کے تحریری جواب میں اطلاع فراہم کی کہ گزشتہ تین برسوں میں مہاراشٹر ریاست کے ضلع مجسٹریٹ/ڈسٹرکٹ کلکٹر سے 59  تجاویز موصول ہوئی ہیں۔
ریاست مہاراشٹر کے ضلع ستارہ سے پچھلے تین سالوں کے دوران کوئی تجویز موصول نہیں ہوئی ہے۔
بہت ساری تجاویز یا تو تمام ریاستوں کے متعلقہ ڈی ایم/ڈی سی/ریاستی ویلفیئر آفیسر کی سفارش کے بغیر درخواست دہندگان سے براہ راست موصول ہوتی ہیں یا مطلوبہ دستاویزات میں تضادات ہوتے ہیں۔
بین ذات شادیوں کے ذریعے سماجی انضمام کے لیے ڈاکٹر امبیڈکر اسکیم کے بارے میں ریاست کے تمام اضلاع کے ضلع کلکٹر/ ڈپٹی کمشنر کو مطلع کر دیا گیا ہے۔ اسکیم کے لیے مزید تفصیلات ڈی اے ایف کی ویب سائٹ www.ambedkarfoundation.nic.in پر دیکھی جا سکتی ہیں۔ کیونکہ گزشتہ تین سالوں میں ستارہ سے کوئی تجویز موصول نہیں ہوئی ہے، فی الحال اصلاحی اقدامات کرنے کی ضرورت نہیں ہے۔
ش ح۔م ع۔ع ن

(Visitor Counter : 73
سائنس اور ٹیکنالوجی کی وزارت
سی ایس آئی آر اور این اے ایل نے کووڈ۔ انیس سے نمٹنے کے لئے ذاتی حفاظتی کور سوٹ تیار کیا
بنگلورو میں سی ایس آئی آر کی نمائندہ لیب، سی ایس آئی آر۔ نیشنل ایرو اسپیس لیباریٹریز  نے ایم اے ایف کلوتھنگ پرائیویٹ لمٹیڈ، بنگلورو کے ساتھ مل کر مجموعی حفاظتی کور سوٹ تیار کیا ہے۔ پالی پروپلن سے بنا ہوا کئی تہوں والا کپڑے کا ایک ایسا حفاظتی سوٹ بنایا گیا ہے جس کا استعمال کووڈ۔ انیس کے اثرات کو کم کرنے کے لئے چوبیسوں گھٹے کام کرنے والے ڈاکٹر، نرس، پیرا میڈیکل اسٹاف اور حفظان صحت کے کارکنان کی حفاظت کو یقینی بنانے کے لئے کیا جا سکتا ہے۔
ڈاکٹر ہریش سی بارشیلیا ، ڈاکٹر ہیمنت کمار شکلا اور ایم اے ایف کے جناب ایم جے وجو کی سربراہی میں سی ایس آئی آر۔ این اے ایل کی ٹیم نے مناسب دیسی مواد اور اختراعی مینوفیکچرنگ طریقوں کی نشاندہی کرکے مسئلے کا حل تلاش کرنے کے لئے تیزی سے کام کیا ہے۔
ان سوٹوں کو کوئمبٹور کے ایس آئی ٹی آر اے میں سخت ٹیسٹنگ کے بعد استعمال کے لائق مانا گیا ہے۔ سی ایس آئی آر۔ این اے ایل اور ایم اے ایف نے ایسے سوٹ بنانے کے لئے چار ہفتوں کے اندر اپنی پروڈکشن صلاحیت بڑھا کر یومیہ تقریبا تیس ہزار کرنے کا منصوبہ بنایا ہے۔
سی ایس آئی آر۔ این اے ایل کے ڈائریکٹر جناب جتیندر جے جادھو نے بتایا ہے کہ ان سوٹوں کے بڑے فوائد یہ ہیں کہ وہ دوسرے مینوفیکچررز کے مقابلے میں قیمت میں انتہائی مسابقتی ہیں اور ان میں کسی طرح کی درآمداتی مواد کا استعمال نہیں کیا گیا ہے۔ انہوں نے این اے ایل ، ایم اے ایف کلوتھنگ پرائیوٹ لمیٹڈ اور ایس آئی ٹی آر اے کی ٹیم کی کاوشوں کو سراہا جنہوں نے ترقی اور تصدیقی عمل میں تیزی لاتے ہوئے اس قومی مقصد کے لئے چوبیسوں گھنٹے کام کیا ہے۔
-----------------------------------
م ن۔ ن ا ۔ ت ع
U-1830
(Visitor Counter : 135
جل شکتی وزارت
ندیوں کو آپس میں جوڑنے کے منصوبے کے لیے مرکزی اور ریاستی حکومتوں کے درمیان فنڈ شیئرنگ پیٹرن میں کوئی تبدیلی نہیں
نیشنل واٹر ڈیولپمنٹ ایجنسی  نے حکومت کے نیشنل پرسپیکٹیو پلان  کے تحت 30 روابط  کی نشاندہی کی ہے۔ ہندوستان کے این پی پی کے تحت 30 شناخت شدہ لنک پروجیکٹس میں سے تمام 30 لنکس کی پری فزیبلٹی رپورٹس  مکمل ہو چکی ہیں اور 24 لنکس کی فزیبلٹی رپورٹس  اور 8 لنکس کی تفصیلی پروجیکٹ رپورٹس مکمل ہو چکی ہیں۔
مرکزی حکومت اور ریاستی حکومتوں کے درمیان فنڈ شیئرنگ پیٹرن میں تبدیلی کے بارے میں ایسا کوئی فیصلہ نہیں کیا گیا ہے اگر ندیوں کو آپس میں جوڑنے کے منصوبے کو آگے بڑھایا جاتا ہے۔ پروجیکٹ کی لاگت اور فنڈنگ پیٹرن وغیرہ کے اشتراک سے متعلق مسئلہ لنک منصوبوں کے نفاذ کے وقت پیدا ہوتا ہے۔
جل شکتی کے وزیر مملکت جناب بشویشور ٹوڈو نے آج راجیہ سبھا میں ایک تحریری جواب میں یہ معلومات فراہم کی۔
وزارت دفاع
بھارت کی بحریہ نے مالدیپ کے جہاز سی جی ایس ہوراوی کی مرمت کا کام مکمل کیا
نئی دہلی،26 نومبر ، وشاکھاپٹنم کے بحری ڈوک یارڈ میں مالدیپ کے ساحلی گارڈ جہاز سی جی ایس ہوراوی کی مرمت کا کام مکمل ہوگیا ہے۔ ریئر ایڈمرل سری کمار نائر، ایڈمرل سپرنٹنڈنٹ نے یہ جہاز وشاکھاپٹنم میں 25 نومبر 2020 کو بدھ کے دن کمانڈنگ آفیسر میجر حسین رشید کے حوالے کیا۔ بھارت میں مالدیپ کے دفاعی مشیر کرنل احمد طاہر نے اس تقریب میں شرکت کی، جہاں انھوں نے مالدیپ کی حکومت کی طرف سے اطمینان کا اظہار کیا اور مالدیپ کے وزیر دفاع کی طرف سے وبائی بیماری کے دوران مرمت کے بہترین کام کے بارے میں ایک پیغام پڑھ کر سنایا اور مرمت کے اچھے اور محفوظ کام پر بھارت سرکار، بھارتی بحریہ اور ایچ کیو ای این سی کا شکریہ ادا کیا۔
یہ جہاز مرمت کے لیے 22 فروری 20 کو وشاکھاپٹنم پہنچا تھا۔ مارچ 20 سے کووڈ -19 وبائی بیماری کے سلسلے میں عائد پابندیوں کے باوجود بحری ڈوک یارڈ کی خصوصی کوششوں اور محفوظ منصوبہ بندی نیز کام کی انجام دہی کے ذریعے جہاز کی مرمت کا کام محفوظ طریقے پر پورا ہوا۔جہاز کے بجلی پیدا کرنے کے آلات کی تجدید کی وجہ سے جہاز کی صلاحیت وغیرہ میں بہت زبردست اضافہ ہوا ہے۔ اس کے علاوہ بہت سے سسٹموں اور سازوسامان کی بھی کامیابی کے ساتھ اوور ہالنگ کی گئی تاکہ مالدیپ کے ساحلی گارڈ کے اس جہاز کی کارکردگی بہتر ہوسکے۔ اسے پوری طرح تیار کرنے کے سلسلے میں گودی اور سمندر میں اس کی زبردست آزمائش کی گئی۔
ایم این ڈی ایف – سی جی ایس ہوراوی  ہے۔ اندرون ملک تیار کردہ ایک ٹرنکٹ قسم کا پیٹرول جہاز ہے جو 2001 میں کولکاتہ میں گارڈن ریچ شپ بلڈرس اینڈ انجینئرس میں تیار کیا گیا تھا۔اس کے بعد 2006 میں اسے بھارت سرکار کی طرف سے مالدیپ کو تحفے میں دے دیا گیا تاکہ دونوں ملکوں کے درمیان شراکت داری کو مضبوط بنایا جاسکے اور بحر ہند کے علاقے میں بحری تحفظ کو مزید بہتر بنانے میں تعاون کیا جاسکے۔
ریئر ایڈمرل سری کمار نائر، ایڈمرل سپرنٹنڈنٹ نیول ڈوک یارڈ، وشاکھاپٹنم اس موقع پر مہمان خصوصی تھے۔ انھوں نے وہاں موجود لوگوں سے خطاب کیا۔ انھوں نے مرمت کے دوران اختیار کیے گئے سخت اقدامات کو اجاگر کیا تاکہ مرمت کے ہدف کو پورا کرتے وقت عملے اور ڈوک یارڈ کے ملازمین کو کووڈ-19 کے انفیکشن سے پاک رکھنے کو یقینی بنایا جاسکے۔
صدر جمہوریہ کا سکریٹریٹ
صدر جمہوریہ ہند نے آئی آئی ایم جموں کے 5ویں سالانہ تقسیم اسناد تقریب میں شرکت کی
صحیح معنی ٰمیں ایک اچھا کاروباری، اچھا منیجر یا اچھا کاروباری رہنماوہ ہوتا ہے جو اچھا کر ے اور اچھا کرنے میں یقین رکھتا ہو: صدر کووند
صدر جمہوریہ ہند جناب رام ناتھ کووند نے آج  جموں میں انڈین انسٹی ٹیوٹ آف مینجمنٹ جموں کے 5ویں سالانہ تقسیم اسناد تقریب میں شرکت کی اوراس تقریب سے خطاب کیا۔
اس موقع پر اظہار کرتے ہوئے صدر جمہوریہ نے کہا کہ تعلیم ہی سب سے بڑی طاقت ہے۔ ہمارے ملک کا مستقبل ہماری نوجوان آبادی کی اچھی تعلیم پر منحصر ہے۔ آئی آئی ایم جموں جیسے ادارے ہمارے نوجوانوں کی پرورش کر رہے ہیں۔ یہ باصلاحیت نوجوان مستقبل کے بھارت کی تعمیر کرنے والے ہیں۔ وہ لوگوں کی زندگیوں کو بہتر اور ملک کو مضبوط بنانے جا رہے ہیں۔
صدر جمہوریہ نے کہا کہ جیسا کہ ہم جانتے ہیں، قومی تعلیمی پالیسی بھارت کو آج کی علمی معیشت میں ایک 'نالج ہب' کے طور پر مقام دینے کی کوشش کرتی ہے۔ یہ ہمارے نوجوانوں کو 21ویں صدی کی دنیا سے آراستہ کرنےکی کوشش کرتا ہے اور ہماری قدیم اقدار کو محفوظ رکھتا ہے جو آج بھی اہمیت کی حامل ہیں۔ ہمارے تعلیمی اداروں کو عالمی سطح پر موازنہ کرکے بھارت کو عالمی علم کا مرکز بنانے کی ضرورت ہے۔ انہیں یہ جان کر خوشی ہوئی کہ عالمی درجہ بندی میں بھارتی اداروں کی تعداد میں بتدریج اضافہ ہورہا ہے۔ انہوں نے کہا کہ آئی آئی ایم جموں جیسے نئے اداروں کو فوری طور پر عالمی بہترین طریقوں کو اپنانا چاہئے اور اعلی درجہ بندی کی خواہش کرنی چاہئے۔
صدر جمہوریہ نے کہا کہ ٹیکنالوجیز اور مواقع کے ہم آہنگی کی مدد سے بہت سے اسٹارٹ اپ بہت کامیاب ہوئے ہیں اور انہیں بھارتی معیشت کی ابھرتی ہوئی بنیاد قرار دیا جا رہا ہے۔ یونیکورنس جو زیادہ تر نوجوانوں کے ذریعہ ترتیب دیئے جاتے ہیں، تمام طلباء کے لیے تحریک کا ذریعہ ہونے چاہئیں۔ انہوں نے کہا کہ بھارت کے نوجوانوں میں نوکری دینے والا نہ کہ نوکری تلاش کرنے والا ہونے کی ذہنیت ،ہمارے ملک میں دنیا کے بہترین اسٹارٹ اپ ماحولیاتی نظاموں میں سے ایک ہے۔ انہیں یہ جان کر خوشی ہوئی کہ آئی آئی ایم جموں، ڈی آئی سی سی آئی اور سی آئی آئی کے ساتھ مل کر، درج فہرست ذاتوں اور درج فہرست قبائل کے ممکنہ صنعت کاروں کی مدد کے لیے ایک خصوصی متنوع سیل قائم کرنے جا رہا ہے۔ انہوں نے صنعت کاری اور شمولیت کو فروغ دینے کے لیے اس اقدام سے منسلک ہر فرد کی ستائش کی۔
صدر جمہوریہ نے طلباء کو مشورہ دیا کہ وہ زندگی بھر جلدی سیکھنے اور دوبارہ سیکھنے والے رہیں۔ انہوں نے کہا کہ تیز رفتار تکنیکی تبدیلیوں کا کردار خلل انداز ی والا ہے۔ ٹیکنالوجیوں کی مدت کار بھی بہت ہی محدود ہوتی جا رہی ہے۔ لہٰذا، نظم و نسق اور قیادت کے انداز کی مدت کار بھی مختصر ہونے والی ہے۔ اس طرح کے منظر نامے سے نمٹنے کے لیے انہیں اس نظریہ سے ہٹ کر جو انہیں معلوم ہے نامعلوم کو تلاش کرنے کی طرف جانا ہوگا ۔ انہیں اپنے ذہنی جمود سے باہر نکل کر غیر یقینی صورتحال کی طرف جانا ہے۔ انہیں چیلنجز کو مواقع میں تبدیل کرنا ہوگا۔ انہیں تبدیلی کے حامیوں کے طور پربدلنےکے لیے 'تبدیلی کا حامی' ہونا پڑے گا ۔ انہیں ماضی سے سیکھتے ہوئے مستقبل کو دیکھنا ہوگا۔ انہیں ماضی کے اچھے تجربہ کی بنیاد پر اپنا مستقبل بنانا ہوگا۔ انہوں نے انہیں کھلے ذہن، کھلے دل اور مضبوط ارادہ رکھنے کا مشورہ دیا۔ انہوں نے کہا کہ صحیح معنی ایک اچھا کاروباری، اچھا مینیجر یا اچھا کاروباری رہنما وہ ہوتا ہے جو اچھا کر ےاور اچھا کرنے پر یقین رکھتا ہو،ایکسیلنس اور اخلاقیات کاچولی دامن کا ساتھ ہے ۔
صحت اور خاندانی بہبود کی وزارت
کووڈ ٹیکہ کاری اپ ڈیٹ -544واں دن
بھارت میں کووڈ-19 ٹیکہ کاری کی مجموعی تعداد 199.25 کروڑ سے تجاوزکرگئی
آج شام 7بجے تک 11 لاکھ سے زیادہ کووڈ سے بچاؤ کی خوراکیں دی گئیں
بھارت میں آج کووڈ-19سے بچاؤ کے لئے ٹیکہ کاری کیمجموعی تعداد 199.25 کروڑ سے تجاوز کر گئی ہے۔آج صبح 7 بجے تک ملک بھر میں کووڈ سے بچاؤ کی 11لاکھ خوراکیں دی گئیں۔آج دیر رات تک موصول ہونے والی حتمی رپورٹ میں روزانہ کی بنیاد پر دی جانے والی خوراکوں کی تعداد میں اضافہ ہونے کا امکان ہے۔
آبادی کے لحاظ سے ترجیحی گروپوں کی بنیاد پر دی جانے والی کووڈ سے بچاؤ کی خوراکوں کی مجموعی تفصیل مندرجہ ذیل ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10410015
|
|
دوسری خوراک
|
|
10076887
|
|
احتیاطی خورک
|
|
5949214
|
|
صف اوّل کے کارکنان
|
|
پہلی خوراک
|
|
18426720
|
|
دوسری خوراک
|
|
17646793
|
|
احتیاطی خورک
|
|
11231058
|
|
12 سے 14 سال کی عمر کےنوعمر بچے
|
|
پہلی خوراک
|
|
37691311
|
|
دوسری خوراک
|
|
25614995
|
|
15 سے 18 سال کی عمر کے نوجوان
|
|
پہلی خوراک
|
|
60759889
|
|
دوسری خوراک
|
|
49811935
|
|
18 سے 44 سال کی عمر کے افراد
|
|
پہلی خوراک
|
|
558745459
|
|
دوسری خوراک
|
|
505005985
|
|
احتیاطی خوراک
|
|
4232943
|
|
45 سے 59 سال کی عمر کے افراد
|
|
پہلی خوراک
|
|
203543473
|
|
دوسری خوراک
|
|
194354505
|
|
احتیاطی خوراک
|
|
3149119
|
|
60 سال سے زیادہ عمر کے افراد
|
|
پہلی خوراک
|
|
127340553
|
|
دوسری خوراک
|
|
121440455
|
|
احتیاطی خوراک
|
|
27126064
|
|
کُل دی گئی پہلی خوراکیں
|
|
1016917420
|
|
کُل دی گئی دوسری خوراکیں
|
|
923951555
|
|
احتیاطی خوراک
|
|
51688398
|
|
میزان
|
|
1992557373
آبادی کے ترجیحی گروپوں پر مبنی ویکسینیشن مہم میں آج کی کچھ کامیابیاں درج ذیل ہیں:
بتاریخ:13جولائی ،2022
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
73
|
|
دوسری خوراک
|
|
1397
|
|
احتیاطی خورک
|
|
21523
|
|
صف اوّل کے کارکنان
|
|
پہلی خوراک
|
|
235
|
|
دوسری خوراک
|
|
1925
|
|
احتیاطی خورک
|
|
99755
|
|
12 سے 14 سال کی عمر کےنوعمر بچے
|
|
پہلی خوراک
|
|
57443
|
|
دوسری خوراک
|
|
146891
|
|
15 سے 18 سال کی عمر کے نوجوان
|
|
پہلی خوراک
|
|
16955
|
|
دوسری خوراک
|
|
65418
|
|
18 سے 44 سال کی عمر کے افراد
|
|
پہلی خوراک
|
|
26825
|
|
دوسری خوراک
|
|
205659
|
|
احتیاطی خوراک
|
|
60400
|
|
45 سے 59 سال کی عمر کے افراد
|
|
پہلی خوراک
|
|
4340
|
|
دوسری خوراک
|
|
50940
|
|
احتیاطی خوراک
|
|
25457
|
|
60 سال سے زیادہ عمر کے افراد
|
|
پہلی خوراک
|
|
3781
|
|
دوسری خوراک
|
|
33614
|
|
احتیاطی خوراک
|
|
353825
|
|
کُل دی گئی پہلی خوراکیں
|
|
109652
|
|
کُل دی گئی دوسری خوراکیں
|
|
505844
|
|
احتیاطی خوراک
|
|
560960
|
|
میزان
|
|
1176456
ملک میں سب سے زیادہ کمزور آبادی والے گروپوں کو کووڈ-19 سے بچانے کے لیے ایک آلے کے طور پر ٹیکہ کاری کی مشق کا اعلیٰ سطح پر باقاعدگی سے جائزہ اور نگرانی جاری ہے۔
وزارات ثقافت
ثقافت اور سیاحت کے مرکزی وزیر مملکت آزادانہ چارج پرہلاد سنگھ پٹیل نے آزادی کا امرت مہوتسوکے حصے کے طور پر آج مدھیہ پردیش کے جبل پور میں جھنڈا ستیہ گرہ منانے کیلئے منعقدہ پروگرام کی قیادت کی
جھنڈا ستیہ گرہ تحریک کے سو سال پورے ہونے کے موقع پر ہر گھر میں پرچم لہرایا جائے گا:پرہلاد سنگھ پٹیل
نئی دہلی:28؍جون 2021
ثقافت اور سیاحت کے مرکزی وزیر مملکت آزادانہ چارج جناب پرہلاد سنگھ پٹیل مدھیہ پردیش کے جبل پور میں جھنڈا ستیہ گرہ منانے کیلئے منعقدہ پروگرام کی قیادت کی۔اس پروگرام کا اہتمام ثقافت کی مرکزی وزارت اور آئی جی این سی اے نے آزادی کاامرت مہوتسو کے حصہ کے طور پر کیا تھا،جو ملک کی آزادی کے 75 سال کی یاد میں منایا جارہا ہے۔یہ پروگرام شہر میں کشمیری گیٹ سے لیکر گاندھی بھون ٹاؤن ہال کمپلیکس تک ایک ثقافتی ستیہ گرہ پد یاترا کے ساتھ شروع ہوا تھا۔
پروگرام سے خطاب کرتے ہوئے جنا ب پٹیل نے کہا کہ مجاہدین آزادی کے ذریعہ جھنڈا ستیہ گرہ تحریک نے برٹش سامراج کو ہلا کر رکھ دیا تھا اور اس نے آزادی کی تحریک میں ایک نئی زندگی پھونک دی تھی۔ دو سال بعد سو سال کی تقریب منائی جائے گی جس میں ملک بھر کے ہر گھر میں پرچم لہرایا جائے گا۔ وزیر موصوف نے کہا کہ ہم نے کافی جدو جہد اور قربانی کے بعد اپنی آزادی حاصل کی ہے اور ہم ملک کی ترقی اور آزادی کا تحفط کرنے کیلئے کوئی کسر نہیں چھوڑیں گے۔وزیر موصوف نے کہا کہ یہ زبردست تقریب اب آزادی کا امرت مہوتسو کے حصے کے طور پر منائی جارہی ہے۔
جناب پرہلاد پٹیل نے گاندھی بھون میں پرچم لہرایا جو 1923 میں جبل پور میں منعقد جھنڈا ستیہ گرہ کی تاریخی لمحات کی یاد دلاتا ہےجب شہیدوں نے زبردست حوصلے کے ساتھ ٹاؤن ہال پر پہلی بارپرچم لہرایا تھا ۔اس پروگرام کے دوران ستیہ گرہ کرنے والوں کے کنبوں کی عزت افزائی کی گئی۔
ریکارڈ کے مطابق جھنڈا ستیہ گرہ کا آؤٹ لائن جبل پور کے ٹاؤن ہال میں منعقد ایک میٹنگ کے دوران سال 1922 میں تیار کیا گیا تھا۔بھاری پولیس فورس کی تعیناتی کے باوجود اور برطانوی حکومت کے احکامات کو نظر انداز کرتے ہوئے جبل پورکے بہادر شہیدوں نے اپنی زندگی کی پرواہ نہ کرتے ہوئے وکٹوریا ٹاؤن ہال میں پرچم لہرایا ۔ جبل پور میں پرچم لہرانے کی خبریں ملک میں آگ کی طرح پھیل گئی اور اس کے بعد ملک بھر میں مختلف مقامات پر جھنڈے لہرائے گئے۔
وزارت اطلاعات ونشریات
پبلی کیشنز ڈویژن نے 40ویں شارجہ بین الاقوامی کتاب میلہ میں شرکت کی
حکومت ہند کا پریمیئر اشاعتی ادارہ، پبلی کیشنز ڈویژن 3 سے 13 نومبر، 2021 تک شارجہ، متحدہ عرب امارات کے ایکسپوسنٹر میں منعقد میگا بُک فیئر میں اپنی اشاعتوں کی نمائش کر رہا ہے۔
دبئی میں ہندوستان کے قونصل جنرل، ڈاکٹر امن پوری ایس آئی بی ایف 2021 میں ڈی پی ڈی اسٹال کی افتتاحی تقریب میں پبلی کیشنز ڈویژن  کے لیے تعریفی کلمات لکھ رہے ہیں
دبئی میں ہندوستان کے قونصل جنرل، ڈاکٹر امن پوری نے قونصل  محترمہ تاڈو مامو کے ساتھ آج 40 ویں شارجہ بین الاقوامی کتاب میلہ  میں پبلی کیشنز ڈویژن کی اسٹال کا افتتاح کیا۔ ڈاکٹر پوری نے یہ کہتے ہوئے پبلی کیشنز ڈویژن کے تعاون کی تعریف کی کہ ’’پبلی کیشنز ڈویژن متعدد موضوعات پر اعلیٰ معیار کی کتابیں شائع کرکے اہم تعاون فراہم کرتا رہا ہے،‘‘ اور مستقبل کی کوششوں کے لیے اسے نیک خواہشات پیش کیں۔
اس میلہ میں 1566 پبلشرز نے اپنی کتابوں کی نمائش لگائی ہے، جس میں ہندوستان پبلی کیشنز ڈویژن سمیت 87 پبلشرز کے ساتھ ایس آئی بی ایف 2021 میں شرکت کرنے والوں میں سرفہرست ہے۔ اس بین الاقوامی کتاب میلہ کا سبھی کو انتظار رہتا ہے جس میں مشہور و معروف مصنفین جیسے کہ امیتاو گھوش، چیتن بھگت اور امریکہ کی کم عمر ادیب گیتانجلی راؤ، جو کہ ایک انوینٹر، سائنس داں، اسٹیم پروموٹر، اور ٹائم میگزین کے ذریعے 2020 میں ’کڈ آف دی ایئر‘ کے طور پر پیش کی جانے والی پہلی بچی، کی تصنیفات کو ایک چھت کے نیچے جمع کیا گیا ہے۔
آزادی کا امرت مہوتسو کے جشن کو جاری رکھتے ہوئے، پبلی کیشنز ڈویژن ہندوستانی جنگ آزادی کی تاریخ اور مجاہدین آزادی پر مبنی 150 سے زیادہ کتابیں قارئین اور کتابوں کے شائقین کو پیش کرے گا۔ قارئین کو ہندوستان کی الگ الگ زبانوں میں کتابیں اور رسائل دریافت کرنے کا بھی موقع ملے گا، جو فن و ثقافت، ہندوستانی تاریخ، مشہور شخصیات، زبان و ادب، گاندھیائی ادب، مذہب اور فلسفہ اور ادب اطفال جیسی تھیم پر مبنی ہوں گے۔ اس کے علاوہ انہیں پبلی کیشنز ڈویژن کے ذریعے خصوصی طور پر شائع کی گئی راشٹرپتی بھون اور وزیر اعظم کی تقریروں پر مبنی کتابیں پڑھنے کا بھی موقع ملے گا۔
وزیراعظم کا دفتر
پی ایم کسان اسکیم نے دو سال مکمل کئے
ہمارے کسانوں کا جذبہ اور شوق حوصلہ افزا ہے : وزیراعظم
حکومت نے تاریخی قدم اٹھاتے ہوئے ایم ایس پی میں اضافہ کیا ہے :وزیراعظم
کسانوں کی زندگی کو پروقار اور خوشحال بنانے کے لئے شروع کی گئی پی ایم کسان اسکیم نے آج د و سال مکمل کرلئے۔
وزیراعظم نے یکے بعد دیگرےاپنے متعددٹوئٹ میں کہا کہ‘‘دو سال پہلے آج کے دن پی ایم کسان اسکیم ہمارے محنت کش کسانوں کی زندگی کو پروقار اور خوشحال بنانے کے لئے شروع کی گئی تھی جو ہمارے ملک کا پیٹ بھرنے کے لئے رات دن محنت کرتے ہیں۔ ہمارے کسانوں کا جذبہ اور شوق حوصلہ افزا ہے۔
گزشتہ سات سالوں میں حکومت ہند نے زراعت میں تبدیلی پیدا کرنے کے لئے کئی قدم اٹھائے ہیں۔ مثال کے طور پر بہتر آبپاشی سے لے کر مزید ٹکنالوجی ، زیادہ قرض اور بازار سے لے کر بہتر فصل بیمہ تک ، مٹی کی صحت پر توجہ سے لے کر بیچولیوں کو ہٹانے تک ، اس قسم کی تمام کوششیں بار آور ثابت ہوئی ہیں۔
ہماری حکومت نے تاریخی طور پر ایک بڑا قدم اٹھاتے ہوئے ایم ایس پی میں اضافہ کیا ہے۔ ہم کسانوں کی آمدنی کو دوگنا کرنے کے لئے ہر ممکن کوشش کررہے ہیں۔
آپ نمو ایپ پر کسانوں کے لئے کئے جارہے کام کی جھلک اور اس سے متعلق دیگر تفصیلات دیکھ سکتے ہیں۔